**201215**

**Исаак Уаттс. Екіншісі**

***«Уа, Ием, атам заманнан бері Өзің***

***Баспанамыз біздің болып келесің.***

***Жаратылмай-ақ жер мен бүкіл әлем,***

***Таулар жаратылмас бұрын бар боп келген,***

***Мәңгі тірі болатын Құдайсың Сен!»***

***(Забур 89:2-3)***

Жеті жасында ол өзінің алғашқы мадақтауын жазды. Исаак өзін ренжулі, бәрі одан бас тартқандай сезгенімен, ол жанашыр, сүйіспеншілікке толы адам болған. Осы эмоциялардың барлығы оның өлеңдерінде орын алды. Алайда, ол ешқашан: «Маған қараңыздаршы! Менің өмірімдегі қиыншылықтарым көп!» деп наразылық білдіруді көздемеген. Керісінше, ол: «Әрине, егер менде күшім болса, мен барлық қиыншылықтармен күресуім керек. Тәңірім, маған батылдық берші. Мен Сенің Сөзіңнен қолдау ала отырып, барлық қиындықтар мен азаптарға төземін» - деп жазды.

Оның бірнеше өлеңдерін зерттей отырып, осы өлеңдер Киелі Кітаптағы шындықтарды ашатынын байқадым: Құдайдың адалдығы, Оның ұлылығы, Оның даналығы және Құдай Сөзінің құдіреті. Өкінішке орай, бүгінде, осы тақырыптарқа аз көңіл бөлінеді.

Оның «Уа, Ием, біздің көмегіміз» әні 89-шы Забурға негізделген (Мұсаның мінажаты), онда: «Уа, Ием, атам заманнан бері Өзің Баспанамыз біздің болып келесің. Жаратылмай-ақ жер мен бүкіл әлем, Таулар жаратылмас бұрын бар боп келген, Мәңгі тірі болатын Құдайсың Сен!» (Забур 89:2-3) Оның Исаның туылған күні мейрамында жиі айтылатын «Әлемге қуаныш» деп аталатын әдемі әні, 97-ші Забур жырына негізделген, онда забуршы былай деп жазады: «Бүкіл жер жүзі, шаттанып айқайлаңдар, Жаратқанға қуана ән-жыр айтыңдар» (Забур 97:4) Уаттс, Забур жырларын Жаңа Өсиет аясында түсіндіру керек екеніне сенімді. «Забур жыршысы Құдайдан қорқу арқылы Оған сыйынуды суреттегенде, мен оның үстіне тағы сүйіспеншілік пен сенімді қосамын», - деп жазды ол.

Исаак Уаттстің әндер кітабын зерттеуге уақыт бөлген жөн болар еді. Өтйкені, оның әндері арқылы, сіз Құдайды көре аласыз. 1748 жылы 25 қарашада, Исаак қайтыс болғаннан кейін, Вестминстер аббаттығында Уаттсқа ескерткіш орнатылды. Оның бізге жасаған ең үлкен сыйы - екі жарым ғасырдан кейін әлі күнге дейін айтылып келе жатқан мадақтау әндері.